“Oskar” hakamlar hay’atining kino ishqibozlarining muhokamalariga sabab bo‘lgan qarorlari

“Oskar” mukofotini XX asrdan meros bo‘lib kelayotgan va tomoshabinlarni hayratga soladigan kinomukofot deb hisoblash mumkin. Hozirda ham “Oskar” yilning asosiy kino voqeasi bo‘lib qolmoqda. Hali ham uni kutishadi, tayyorgarlik ko‘rishadi va keyin albatta natijalar qizg‘in muhokamalarga sabab bo‘ladi.
Ledi Gaga — “Guchchi uyi” (2021)

“Guchchi uyi” filmidagi Patrisiya Rejani roli uchun Ledi Gaga tom ma’noda barcha mukofotlarga, jumladan, “Oltin globus“ va BAFTA’ga ham nomzod bo‘lgan. Ko‘pchilikni hayratda qoldirganidek, aktrisa “Oskar” uchun da’vogarlar ro‘yxatiga kira olmadi.
Shunga qaramay, film “Eng yaxshi grim va soch turmagi” nominatsiyasida taqdirlandi. 2019-yilda eng yaxshi qo‘shiq uchun “Oskar”ni qo‘lga kiritgan Ledi Gaga esa “Guchchi uyi”da ishlagan vizajist va sartaroshlarni ushbu voqea bilan tabriklamasdan qolmadi.
Kristen Styuart – “Zils-Mariya” (2014)

“Sumerki” yulduzi va “Oltin malina” g‘olibi Kristen Styuart bu yil o‘zining birinchi “Oskar” mukofotini oldi. Kinoakademiya aktrisaning “Spenser” biografik dramasidagi ajoyib ijrosiga tan berdi.
Bunday e’tiborni avval ham kutish mumkin edi. Masalan, 2015-yilda Kristen “Zils-Mariya” filmidagi ikkinchi darajali roli uchun fransuzlar “Oskar”i — “Sezar” mukofoti bilan taqdirlangan. U ushbu nufuzli mukofotni qo‘lga kiritgan birinchi amerikalik aktrisa bo‘ldi. Ko‘plab tanqidchilar va kino ixlosmandlari Kristen ham “Oskar”ga nomzod bo‘lishini kutishgan, ammo bunday bo‘lmadi.
Emma Stoun — “Kruella” (2021)

Dalmatinlar haqidagi multfilmdagi yovuz Kruella De Vilning yangicha obrazi bu yil “Oskar”ning 2 ta nominatsiyasini oldi — “Eng yaxshi kostyumlar dizayni” va “Eng yaxshi grim va soch turmagi” nominatsiyalarida. Ammo aktyorlik mukofotlari Kruella va bosh rol aktrisasi Emma Stounni chetlab o‘tdi.
Bungacha aktrisa uch marta “Oskar” mukofoti uchun nomzodlar ro‘yxatiga kiritilgan va 2017-yilda “La La Lend” musiqiy filmidagi ijrosi uchun orzu qilingan haykalchani olgan edi. Balki, Kruellaning vaqti hali kelmagandir. Stoun kartinaning davomida ishtirok etish uchun shartnoma imzoladi, shuning uchun uning qahramoni yaqin kelajakda yana ekranlarga qaytadi.
“Avatar” (2009)

2009-yilda “Avatar” kino tarixidagi eng yuqori daromad keltiruvchi film bo‘lib, tasavvur qilib bo‘lmaydigan va aqlbovar qilmaydigan barcha rekordlarni yangiladi. Film 9 nominatsiyada “Oskar” mukofotiga nomzod bo‘ldi. Ammo rejissor Jeyms Kemeron va prodyuserlar guruhining ishi mukofotlanmadi.
“La La Lend” (2016)

Kino yangiliklarini kuzatib boradigan har bir kishi 2017-yildagi marosimda sodir bo‘lgan omadsizlikni eslasa kerak. “La-La Lend” filmi yilning eng yaxshi filmi deb topildi va unga adashib “Oskar” berildi. Kartina aktyorlari, prodyuserlari va rejissorlari sahnaga chiqib, minnatdorlik so‘zlarini aytishga ulgurmaslaridan haykalchani “Oy nuri” filmining suratga olish guruhiga berish kerakligi ma’lum bo‘ldi. Juda noqulay holat bo‘lgandi.
Teron Ejerton — “Roketmen” (2019)

Aktyor bu roli uchun “Oltin globus”ga sazovor bo‘ldi, shuning uchun mutaxassislar g‘alaba qozonmasa ham, hech bo‘lmaganda “Oskar”ga nomzod bo‘lishiga amin edi. Voqealarning yagona izohi — aktyorlar o‘rtasidagi misli ko‘rilmagan raqobat. O‘sha yili haykalchani Xoakin Feniks “Joker” filmidagi ijrosi uchun olgan edi.
Leonardo Di Kaprio — “Omon qolgan” (2015)
Leo uzoq kutilgan haykalchani birinchi “Oskar” nominatsiyasidan 22 yil o‘tib oldi. Kino akademiyasi aktyorning 2016-yilda “Omon qolgan” filmidagi ijrosini yuqori baholadi. Muxlislarining fikricha akademiklar aktyorning iste’dodini juda kech payqashgan, Di Kaprio “Oskar”ni ancha oldin olishi kerak edi — “Uoll-strit bo‘risi”, “Ozod Jango”, “Gilbert Greypni nima qiynaydi” yoki “Aviator” filmlari uchun. Lekin hammasi yaxshilik bilan tugadi. Hech bir aktyor Di Kapriochalik 7 ta “Oskar” nominatsiyasi bilan maqtana olmaydi.
Eminem — “8 milya” (2002)

“8 milya” filmida Eminem o‘z hayotiga juda o‘xshash bo‘lgan reper rolini o‘ynadi. Akademiya uning “Lose Yourself” trekini nominatsiya bilan taqdirladi. G‘alabaga nafaqat jamoatchilik, balki Eminemning o‘zi ham ishonmadi: u marosim kuni uxlab qolgandi. Kompozitsiya eng yaxshi deb topildi va prodyuser Luis Resto reper nomidan haykalchani qabul qilib oldi. Oradan 17 yil o‘tibgina 2020-yilda Eminem “Oskar”ni g‘olib qo‘shiq sadolari ostida qabul qilib oldi.